CELEX: 31999R2081
Language: el
Date: 1999-09-30
Title: Κανονισμός (ΕΚ) αριθ. 2081/1999 της Επιτροπής, της 30ής Σεπτεμβρίου 1999, για καθορισμό του ποσού της οριστικής ενίσχυσης για τα λεμόνια για την περίοδο 1998/1999

Avis juridique important

|

31999R2081

Κανονισμός (ΕΚ) αριθ. 2081/1999 της Επιτροπής, της 30ής Σεπτεμβρίου 1999, για καθορισμό του ποσού της οριστικής ενίσχυσης για τα λεμόνια για την περίοδο 1998/1999  

Επίσημη Εφημερίδα αριθ. L 256 της 01/10/1999 σ. 0045 - 0045

ΚΑΝΟΝΙΣΜΟΣ (ΕΚ) αριθ. 2081/1999 ΤΗΣ ΕΠΙΤΡΟΠΗΣτης 30ής Σεπτεμβρίου 1999για καθορισμό του ποσού της οριστικής ενίσχυσης για τα λεμόνια για την περίοδο 1998/1999Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενισχύσεως των παραγωγών ορισμένων εσπεριδοειδών(1), όπως τροποποιήθηκε από τον κανονισμό (ΕΚ) αριθ. 858/1999(2) και ιδίως το άρθρο 6,Εκτιμώντας:(1) ότι το άρθρο 5 παράγραφος 1 του κανονισμού (ΕΚ) αριθ. 2202/96 καθόρισε κατώφλιο μεταποίησης για τα λεμόνια ίσο με το 444000 τόνους· ότι η παράγραφος 2 του ιδίου άρθρου προβλέπει ότι, για κάθε περίοδο εμπορίας, η υπέρβαση του κατωφλίου εκτιμάται με βάση τον μέσο όρο των ποσοτήτων που μεταποιήθηκαν με τη χορήγηση ενίσχυσης κατά τη διάρκεια των τριών τελευταίων περιόδων, συμπεριλαμβανομένης της τρέχουσας περιόδου· ότι η παράγραφος 3 προβλέπει ότι όταν διαπιστωθεί υπέρβαση, η βοήθεια που έχει καθοριστεί για την υπό εξέταση περίοδο στο παράρτημα του εν λόγω κανονισμού μειώνεται κατά 1 % ανά μερίδιο υπέρβασης 4440 τόνων·(2) ότι τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής(3), περί θεσπίσεως λεπτομερών κανόνων εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενισχύσεως των παραγωγών ορισμένων εσπεριδοειδών, όπως τροποποιήθηκε τελευταία από τον κανονισμό (ΕΚ) αριθ. 1082/1999(4), κοινοποίησαν τις ποσότητες λεμονιών που παραδόθηκαν για μεταποίηση κατά την περίοδο 1998/1999 στο πλαίσιο του κανονισμού (ΕΚ) αριθ. 2202/96· ότι, βάσει των στοιχείων αυτών και των ποσοτήτων που μεταποιήθηκαν με τη χορήγηση ενίσχυσης κατά τις περιόδους 1996/97 και 1997/98, διαπιστώθηκε υπέρβαση του κατωφλίου μεταποίησης κατά 197040 τόνους· ότι, κατά συνέπεια, τα ποσά της ενίσχυσης για τα λεμόνια που καθορίζονται στο παράρτημα του κανονισμού (ΕΚ) αριθ. 2202/96 για την περίοδο 1998/1999 πρέπει να μειωθούν κατά 44 %·(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο 1998/1999, τα ποσά της ενίσχυσης που καθορίζονται σε κάθε πίνακα του παραρτήματος του κανονισμού (ΕΚ) αριθ. 2202/96 για τα λεμόνια μειώνονται κατά 44 %.Κατά την καταβολή της ενίσχυσης λαμβάνεται υπόψη το ποσό της ενίσχυσης που έχει προκαταβληθεί σύμφωνα με το άρθρο 15 του κανονισμού (ΕΚ) αριθ. 1169/97.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Σεπτεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 49.(2) ΕΕ L 108 της 27.4.1999, σ. 8.(3) ΕΕ L 169 της 27.6.1997, σ. 15.(4) ΕΕ L 131 της 27.5.1999, σ. 24.